สวัสดีค่ะ วิวจาก Channel Point of View ค่ะ
วันนี้กลับมาอีกครั้งนะคะ ในทุกวันพุธ ที่วิวจะนำเอา
บทละครเรื่องรามเกียรติ์ ฉบับพระราชนิพนธ์ใน พระบาทสมเด็จพระพุทธยอดฟ้าจุฬาโลกมหาราช
เล่มนี้มาเล่าให้ทุกคนฟังค่ะ
ก่อนที่เราจะจะไปฟังตอนที่สำคัญมากๆ ในวันนี้นะคะ
ถ้าใครอยากรู้เรื่องตั้งแต่แรกสุดไปจนจบเลยเนี่ยนะคะ
ภายในแค่ 10 นาที สามารถกดไปดูได้ตรงนี้เลยค่ะ วิวเคนเล่าไว้แล้วแค่ 10 นาทีเท่านั้นนะ
ส่วนใครที่รู้สึกว่าเวอร์ชั่น 10 นาทีเนี่ย โอ้ย วิวพูดเร็วเกินไปฟังไม่ทัน
อยากเจาะรายละเอียดลึกๆ
ตั้งแต่วันแรกจนถึงวันนี้นะคะ
ก็สามารถกดไปดูได้ตรงนี้เช่นกันค่ะ วิวทำเป็น playlist ให้แล้วค่ะ
ซึ่งขอบอกเลยนะคะว่าตอนนี้เป็นตอนที่สำคัญมากๆ อีกตอนหนึ่งในเรื่องรามเกียรติ์เลยนะคะ
พูดบ่อยมากเลย ว่าทุกอย่างสำคัญ คือจริงๆ แล้วในเรื่องรามเกียรติ์ทุกอย่างมันสำคัญไปหมดเลย มันแบบว่า
เกี่ยวพันโยงใยกันมาเป็นเหตุเป็นผลนะคะ
แต่ว่าตอนนี้สำคัญจริงๆ ค่ะ เพราะว่าจะเป็นตอนที่เรากำจัด ตัวละครที่แบบโกงมากๆ ในแมพออกไปนะคะ
เหมือนนึกสภาพเวลาเราเล่นเกมต่างๆ แล้วมันมีตัวละครตัวหนึ่งที่มันเลเวลสูงผิดปกติอะ
ถ้ามันอยู่ในนั้นเกมมันจะจบง่ายไปค่ะ
ดังนั้นนะคะ วันนี้เราจะมากำจัด
ตัวละครที่โกงมากๆ ตัวนั้นออกไปค่ะ นั่นก็คือตัวละครพาลีนั่นเอง
โกงขนาดพาลี ใครจะไปกำจัดออกได้
แล้วกำจัดได้ยังไง
ถ้าพร้อมจะไปฟังเรื่องราวที่ทั้งสนุกแล้วก็มีสาระกันแล้วก็ ไปฟังกันเลยค่ะ
ความเดิมตอนที่แล้วค่ะ ตอนนี้พระรามกับพระลักษมณ์ ออกเดินป่ามาตามหานางสีดาใช่ไหมคะ
แล้วก็บังเอิญออกมาเจอกับหนุมาน ซึ่งออกมาบำเพ็ญตบงบำเพ็ญตบะ
หลังจากที่มีการพูดคุยกันต่างๆ นานา แล้วก็มีการพิสูจน์ตัวกันเนี่ย
หนุมานก็ถวายตัวเป็นข้ารับใช้ของพระรามเรียบร้อย
แม้ว่าตอนนี้จะมีหนุมานเป็นทหารแล้ว แต่ว่าปัญหาอีกข้อหนึ่งของพระรามคือ ยังไม่มีกองทัพ
แล้วการจะแบบลุยเดี่ยวไปแค่ 3 คน ลุยไปกรุงลงกาเนี่ย มันก็ดูจะเกินกำลังไปนิดนึง
แม้ว่าจริงๆ แล้วแค่ลูกศรพระรามก็โกงเวอร์ๆ แล้ว แล้วแค่หนุมานคนเดียวก็โกงเวอร์ๆ แล้ว
แต่เดี๋ยวมันจะไม่ยิ่งใหญ่ เดี๋ยวมันจะไม่แบบแกรนด์นะคะ
ดังนั้นหนุมานก็เลยเสนอกับพระรามค่ะ บอกว่า
เออ จริงๆ แล้วข้าเนี่ยเป็นลิงมาจากเมืองขีดขิน ซึ่งเมืองขีดขินเนี่ยนะ มีลิงอยู่เต็มไปหมดเลย
แล้วไม่ใช่ลิงธรรมดา เป็นลิงที่เป็นเทพจุติจากสวรรค์
เพื่อที่จะมารอพระนารายณ์อวตาร เพื่อที่จะมาเป็นแบบว่า
ทหารต่างๆ ของพระนารายณ์
แอบแทรกตรงนี้นิดนึงนะจ๊ะ ทุกคน
คำว่าจุติ ไม่ใช่แปลว่าเกิดนะคะ
คำว่าจุติแปลว่าตาย
ดังนั้นจุติจากบนสวรรค์คือตายจากบนสวรรค์ แล้วลงมาเกิดบนโลกมนุษย์ค่ะ
ซึ่งเหล่าวานรพวกนี้แล้ว ถ้าพูดตรงๆ ก็อาจจะไม่ได้จุติหรอก บางตนก็อาจจะแค่แบบ
แบ่งภาคอวตารลงมาเหมือนกันนะ เพราะว่า
ก็มีหลายตัวที่เป็นแบบเทพองค์สำคัญ เช่นแบบ พระพงพระเพลิง พระกาล พระอะไรเยอะแยะเต็มไปหมดเลยค่ะ
นอกจากนี้นะคะ หนุมานก็ยังบอกพระรามอีกค่ะ บอกว่า
ในกรุงขีดขินเนี่ยนอกจากจะมีทหารต่างๆ มากมายแล้วนะ
ถ้าท่านอยากใช้อะ
บังเอิญว่าข้ามีน้าชายตนหนึ่ง
ชื่อว่าสุครีพ
อยู่แถวนี้แหละ
ถ้าอยากใช้วานรกรุงขีดขินเนี่ย ข้าไปเรียกน้ามาคุยด้วยเอาไหม
ซึ่งแน่นอนนะคะ พระรามอยากได้ทหารอยู่แล้ว พระรามก็เลยบอกว่า
อะ ได้ๆๆ why not ล่ะ
เชิญสุครีพมาคุยกับข้าสิ ทำให้หนุมานนะคะ
เหาะจากไปค่ะ จากพระรามไป เพื่อไปตามสุครีพมา
หลังจากที่หนุมานเหาะไปอย่างยาวไกลค่ะ
เหาะไปถึงที่อยู่ของสครีพที่หนีออกจากเมืองมาเนาะ
หนุมานไปถึงก็แบบรีบวิ่งเข้าไปหาสุครีพเลย ไปถึงก็แบบ
น้าๆๆ มาๆๆ ตามข้ามาเร็ว
ข้ามีอะไรจะบอกคือเนี่ย พระนารายณ์อวตารลงมาแล้ว ตอนนี้นั่งอยู่ในป่ากลัวย ข้าไปเจอมา
เป็นคำพูดที่แบบไม่ make sense เลยนะ แต่แบบ
ข้าน่ะ ไปเจอพระนารายณ์มาในป่ากล้วย ตอนนี้อยู่กับแค่น้อง 2 คนเอง ไม่มีทหงทหารอะไรเลย
น้าไปเฝ้าพระนารายณ์กับข้าเร็ว
จะได้เอากองทงกองทัพเมืองขีดขินนะให้พระนารายณ์ไปเลย
พอได้ยินคำว่าพระนารายณ์นะคะ สุครีพรู้สึกแบบ อุ๊ย ขนลุก
พระนารายณ์อวตาร
อุ๊ยๆๆ ต้องรีบไปเฝ้าแล้ว
ดังนั้นสุครีพกับหนุมานค่ะ ก็เลยรีบเหาะกลับมาที่ป่ากล้วย
เพื่อที่จะมาเจอพระรามนะคะ
เมื่อมาถึงสุครีพก็เข้าไปแนะนำตัวกับพระรามนะคะ ประมาณว่าแบบ
อ๋อ ข้าชื่อสุครีพ ข้าเป็นอุปราชเมืองขีดขิน ต่างๆ ท่านอยากใช้วานรเมืองขีดขินเหรอ อะไรอย่างงี้
ซึ่งพระรามนะคะ ก็มีความงงนิดนึง พระรามก็แบบ เดี๋ยวนะสุครีพ ท่านบอกว่าท่านเป็นน้องชายเจ้าเมืองขีดขิน
มีวานรในสังกันเยอะแยะเต็มไปหมดเลย
แล้วท่านมาทำอะไรที่นี่ในป่า
คือจริงๆ แล้วท่านควรจะอยู่ในเมืองไม่ใช่เหรอ
ทำไมถึงมาอยู่ในป่าแบบนี้ ไหนเล่ามาสิเกิดอะไรขึ้น
แน่นอนนะคะ ว่าสุครีพก็ต้องเล่าเรื่องราวทั้งหมด ให้พระรามฟังค่ะ
ตั้งแต่ตอนนู่น ที่พาลีไปสู้กับทรพี ทรพีตาย พาลีสั่งไว้ให้เอาหินปิดปากถ้ำ
ฝนตก ข้าเข้าใจผิด สุดท้ายเลยโดนพี่ไล่ออกจากเมือง
ดังนั้นนะคะ ขอเชิญพระองค์เนี่ย
เข้าไปในเมืองฆ่าพาลีทิ้ง ฆ่าพาลีทิ้งเมื่อไหร่นะ เดี๋ยวข้าควบคุมกองทัพทั้งเมืองขีดขินเนี่ย ยกให้ท่านไปเลย
ซึ่งพระรามเนี่ย ฟังตรงนั้นแล้วพระรามก็แบบ เอ๊ะๆ นิดนึง ประมาณว่าแแบบ
เอ้าๆ ก็ท่านทะเลาะกับพี่ท่าน แล้วทำไมข้าต้องไปฆ่าพี่ให้ท่านด้วย
เดี๋ยวข้าไม่โดนเมาท์กันทั้งโลกเลยเหรอ ว่าอยู่ดีๆ ก็เข้าไปฆ่าจ้าเมืองแล้วก็ชิงกองทัพมาใช้
คือเกี่ยวอะไรด้วย คือท่านทะเลาะกับพี่ของท่านดีๆ ซึ่งคิดว่าสุครีพยอมไหม
ไม่ยอมนะคะ สุครีพมีความพยายามสูงมาก ในการฆ่าพี่ชายตัวเอง
สุครีพก็เลยอธิบายให้พระรามฟังค่ะ บอกว่า
ท่านน่ะ จำได้รึเปล่า ก่อนที่ท่านจะเกิด ตอนที่ท่านยังเป็นพระนารายณ์อยู่บนสวรรค์น่ะนะ
มันมีเรื่องราวนี้
ถ้าจำไม่ได้นะ
กดไปดูได้ตรงนี้เลย มันมีคนสวยๆ คนหนึ่งเคยเล่าเอาไว้แล้ว
อะ ไม่ใช่นะคะ อันนั้นสุครีพไม่ได้พูด อันนั้นวิวพูดเอง
แล้วก็ชมตัวเอง ฮะฮ่า ซะอย่างงั้น
กลับเข้าเรื่องค่ะ
สุครีพพูดไปถึงเหตุการณ์ที่มีภูเขาลูกหนึ่งเนี่ยเอียง
จำกันได้ไหมค่ะ
ซึ่งตอนนั้นน่ะ สุครีพกับพาลีเป็นคนที่ขึ้นไปเพื่อช่วยดึงภูเขาให้กลับมาตั้งตรงเหมือนเดิม
และคนที่ทำความดีความชอบในครั้งนั้นคือสุครีพที่ตัดสินใจ เอาพญานาคพันรอบภูเขา แล้วก็ไปจั๊กจี้พุงพญานาค
ทำให้พญานาคสะดุ้ง
แล้วก็ทำให้ภูเขากลับมาตั้งตรงเหมือนเดิม ดังนั้นในเหตุการณ์ครั้งนั้นเนี่ย
พาลีได้รับความดีความชอบคือได้รับพรสุดโกง คือไปสู้กับใครแล้วทำให้พลังเขาลดครึ่งหนึ่งแล้วมาเพิ่มให้ตัวเอง
ส่วนสุครีพได้อะไรที่แบบด้อยกว่ามากๆ ก็คือได้สาวมาคนหนึ่งชื่อว่านางดารา และฝากพาลีมาให้
โดยที่ตอนนั้นพระนารายณ์ค้านขึ้นมาบอกว่า
อ้าว ฝากสาวไปกับพาลี เดี๋ยวก็เสร็จพาลีกลางทางหรอก
ดังนั้นพาลีก็เลยสาบานเอาไว้ว่า
ถ้าฉันไม่ยกสาวคนนี้ให้น้องเนี่ยนะ ขอให้ฉันตายด้วยลูกศรของพระนารายณ์
น่ะ ซึ่งถ้าใครจำได้นะคะ ก็จะเห็นว่า
สุครีพยังไม่มีเมีย
ส่วนสาวคนนั้นเสร็จพาลีไปนานเเสนนานมาแล้ว
เมื่อสุครีพยกเหตุการณ์ครั้งนี้ขึ้นมานะคะ พระรามก็แบบ
อ๋อ นึกได้แล้ว เออ มันก็เลอะๆ เลือนๆ ไปบ้าง มันก็เป็นเรื่องก่อนข้าเกิดน่ะนะ
แต่ข้าก็จำได้สมัยที่ข้าเป็นพระนารายณ์น่ะ
อะอะอะ โอเค ตกลง งั้นเอางี้ไหม
ข้าจะบุกเข้าไปในเมืองไปฆ่าพาลีมันก็จะดูอุกอาจไปนิดนึง
เอางี้ ท่านน่ะไปล่อพาลีออกจากเมือง ไปยืนตะโกนด่าอยู่หน้าเมือง เดี๋ยวพาลีออกมาเอง
ออกมาเมื่อไหร่นะ ท่านก็ไปสู้กับพาลี สู้ไปสู้มา เดี๋ยวระหว่างนั้นข้าซุ่มอยู่แล้วเอาลูกศรยิง ปิ้ว เข้าไปเลย
รับรองข้าซุ่มยิงแม่น
ท่านน่ะจัดการเลย
แน่นอนนะคะ ว่าสุครีพกลัวพาลีไหม
1 คือ พาลีเป็นพี่
2 คือ พาลีนี่เป็นเป็นตัวที่แบบ ตัวโกง
ใครไปสู้ด้วยก็พลังลดครึ่งหนึ่งอะ แล้วสุครีพจะไปสู้อะไรกับพาลีได้
ดังนั้นสุครีพก็มีความกลัวๆ นิดนึง แบบ จะดีเหรอพระราม
จะให้ข้าไปสู้กับพาลีเนี่ยนะ ตายก่อนท่านได้ยิงน่ะ แน่นอน
ดังนั้นนะคะพระรามก็ต้องมีการปลุกใจสุครีพนิดนึง โดยการ
เริ่มจากกระบวนการแรกอยู่ดีๆ พระรามก็แบบ
ลุกขึ้นมาเหยียบบนก้องหิน ปึ้ง แล้วก็แบบแกว่งอาวุธไปมา
คืนร่างกลายเป็นรูปร่างของพระนารายณ์
แสดงร่างพระนารายณ์ให้สุครีพเห็น สุครีพมองไปแล้วก็แบบ
โอ๊ะ นี่พระนารายณ์ของจริง ไม่ใช่แค่เด็กที่ไหนไม่รู้มาบอกว่าตัวเองเป็นพระนารายณ์
โอ อุ่นใจละพระนารายณ์อยู่ข้างฉันนี่ไง ยังไงฉันก็ชนะแน่ๆ
เท่านั้นยังไม่พอนะคะ
ตอนที่สุครีพกำลังจะออกไปสู้กับพาลี พระรามยังทำอีกอย่างหนึ่งค่ะ
คือเอาลูกศรของตัวเองเนี่ยนะ เอาน้ำรด
เอาน้ำล้างๆๆ
ล้างเสร็จปุ๊บก็เอาน้ำที่แบบสรงศรเนี่ย น้ำอาบน้ำลูกศรเนี่ยนะคะ รดไปที่หัวของสุครีพ แป๊ะๆๆ
เหมือนกับให้น้ำมนต์อะ แล้วก็บอกว่า
เออ ขอให้ท่านปลอดภัยนะ ต่อให้พาลีทำร้ายยังไง ก็ขอให้ไม่เจ็บถึงตัวละกัน อย่าให้ถึงตาย
ซึ่งก็ทำให้สุครีพนี่ฮึกเหิมมากๆ แล้วก็ออกไปกระโดดเหยงๆ ท้าพาลีอยู่หน้าเมืองค่ะ
ไปถึงก็ด่าเลยแบบ พาลีได้ยินข้ารึเปล่า ท่านนี่นะ มันเป็นลิงเกเร
จำได้ไหมพระอิศวรให้เมียข้า ท่านก็เอาไปเป็นเมีย น่ะ
นอนกอดอยู่ในเมืองเป็นไงบ้าง จำได้ไหม เป็นลิงที่แย่มาก แล้วก็มาทะเลาะกับน้อง ไล่น้องออกจากเมืองอีก
เคยมีบ้างไหมคุณธรรมอะ
จำได้ไหม พาลีเป็นลิงขี้โมโหนะคะ
พาลีเป็นลิงที่แบบไม่ต้องเข้าไปยืนด่าอะ แค่ทศกัณฐ์เหาะข้ามหัวก็แบบโมโหขึ้นไปสู้กับทศกัณฐ์แล้วอะ
ดังนั้นสุครีพ น้องชายแท้ๆ มายืนด่าอยู่กลางเมืองแบบนี้ ทุกคนได้ยิน พาลีทนไม่ได้นะคะ
พาลีเตรียมตัว take off จะเหาะไปสู้กับสุครีพละ
ปรากฏว่านางดารา เมียของพาลีเนี่ยฉุดเอาไว้ นางดาราบอก
หยุด ท่านพี่จำได้ไหม สุครีพเนี่ยมันขี้ขลาดขนาดไหน
อยู่ดีๆ มายืนด่าท่านเนี่ย มันจะต้องมีเรื่องอะไรสักอย่าง เกิดขึ้นแน่ๆ เลย
มันจะต้องมีแบบกำลังเสริมมากมายแน่ๆ เลย
อย่าออกไปเลย เดี๋ยวท่านตายแล้วใครจะอยู่ยังไง
นะนะนะ แต่พาลีนะคะ ไม่ฟัง พาลีบอกว่า
ระดับพี่ มาทั้งกองทัพพี่ก็สู้ได้
เดี๋ยวพี่ออกไปจัดการสุครีพเอง
ว่าแล้วนะคะก็เหาะออกไป แล้วก็ไปสู้กับสุครีพค่ะ
ลิงสองตัวลิงเขียวพาลีกับลิงแดงสุครีพนะคะ
ก็ออกไปนะคะ แล้วก็สู้กัน สู้ๆๆ
อย่างรุนแรงมาก ด้วยความเร็วแบบ
เร็วกว่าแสงว่างั้นเถอะ
ซึ่งพระรามนะคะ ยืนซุ่มยิงอยู่
พระรามง้างลูกศรรอละ พระรามแบบ เออ
สุครีพกับพาลี ทำไมหน้าตามันเหมือนกันขนาดนี้
แล้วสู้กันเร็วขนาดนี้แล้วข้าจะยิงใคร แล้วเกิดยิงไปยิงมายิงผิดตัวโดนสุครีพทำไงเนี่ย
ดังนั้นพระรามก็เลยไม่ยอมยิงสักทีค่ะ
ซึ่งก็ไม่รู้ว่าพระรามตาบอดสีหรือว่าอะไรนะ จริงๆ แล้วสองตัวนี้คือแบบคนละสีกันเลยอะ
นะ ก็ไม่รู้เหมือนกัน เอาเป็นว่า ก็ยืนเงื้อง่าลูกศร ไปมาไปมาอยู่นานมาก
จนในที่สุดสุครีพก็พลาดท่า เพราะแน่นอนมันเก่งน้อยกว่า
แต่พาลีนี่นะคะ สงสารน้อง พาลีรู้สึกว่าแบบ เออ มันยังไงมันก็น้องฉันแท้ๆ น่ะนะ
ต่อให้คนละพ่อก็ตาม มันก็น้อง ก็มีกันอยู่ 2 คน จะฆ่าทิ้งเลยก็สงสาร ดังนั้นเอาแค่นี้พอ
ว่าแล้วนะคะ พาลีก็เลยจับสุครีพนะคะ ปาอัดภูเขา ทำให้สุครีพแบบร่วงลงมา แอะ เลยนะ
ต้องขอบคุณน้ำมนต์ของพระรามนะคะ ทำให้สุครีพไม่ได้เจ็บตัวอะไรมากมาย
หลังจากเหตุการณ์นั้นนะคะ พาลีก็สะบัดก้นเข้าเมืองไป ฝั่งสุครีพเนี่ยเหาะกลับมาด่าพระรามอย่างแรกเลย แบบ
พระราม ทำไมเป็นคนแบบนี้หลอกกันนี่นา แย่มาก ไหนบอกว่าจะยิงพาลีให้ตายไง
นี่ข้าไปสู้กับพาลีมาเกือบตายแล้วเห็นไหมเนี่ย
ท่านนี่มันแบบขี้โกหกอะ
ทำไมถึงเป็นคนแบบนี้
ซึ่งพระรามนะคะ ก็ไม่ได้ถือโทษอะไร พระรามก็อธิบายบอกว่า ก็ท่านสองพี่น้องแบบหน้าเหมือนกันมาก
แล้วถ้าข้ายิงไปข้ายิงผิดโดนท่านทำไงอะ
เอางี้ๆๆ มีวิธีแก้ ท่านน่ะไปท้าพาลีออกมาอีกรอบ
แต่รอบนี้นะ เอานี่ไป
ว่าแล้วนะคะ พระรามก็ฉีกผ้านุ่งตัวเอง ผ้าที่ตัวเองนุ่งอยู่อะ ออกมาแล้วก็ไปพันข้อมือสุครีพ
อะ พันข้อมือไว้นะ เวลาสู้จะได้เห็นว่า ตัวหนึ่งมีผ้าพันอีกตัวหนึ่งไม่มีผ้าพัน
ซึ่งก็ไม่เข้าใจเหมือนกันว่าระหว่างตัวสีคนละสี กับแค่มีผ้าพันข้อมือเนี่ย ทำไมถึงผ้าพันข้อมือเห็นชัดกว่าน่ะนะ
เอาเป็นว่าอย่างไรก็ตาม สุครีพก็เหาะกลับไปอีกรอบ
ไปตะโกนท้าพาลีบอกว่า
เฮ้ย พาลีไอ้ขี้ขลาดกะอีกแค่โยนข้าไปอัดภูเขา ก็สะบัดก้นกลับเมืองแล้ว
คือการสู้กันมันต้องสู้กันจนพระอาทิตย์ตกดิน
แกนี่มันอ่อนจริงๆ เลย กลับมาสู้กับฉันต่อเลย
แน่นอนนะคะ พาลีโดนท้าแบบนั้นพาลีก็โกรธมากแบบ
นี่ เมื่อกี้ฉันอุตสาห์ไว้ชีวิตแกแล้วนะ แล้วแกมาแบบท้าฉันอีกรอบ
เดี๋ยวๆๆ เดี๋ยวคราวนี้ออกไปเอาให้ตายเลย
ว่าแล้วนะคะพาลีก็เหาะออกไปอีกรอบค่ะ
แล้วก็ไปสู้กับสุครีพ
ซึ่งแน่นอน สิ่งที่ต่างไปครั้งนี้คือ พระรามเนี่ยเห็นแล้วว่าสุครีพมีผ้าที่ผูกข้อมืออยู่
ดังนั้นพระรามก็เลยตัดสินใจ
ยิงลูกศรออกไปเลย ปิ้ว
คิดว่าลูกศรปักอกพาลีใช่ไหม
ไม่ใช่นะคะ พาลีโกงกว่านั้นค่ะ
คือพาลีเป็นลิงที่เก่งมากๆ พาลีเนี่ย เห็นลูกศรพุ่งมาละ ระหว่างที่สู้กับสุครีพอยู่ มือนี้ก็สู้ เห็นลูกศรพุ่งมา
จับ นี่ จับลูกศรได้ด้วย
พาลีจับลูกศรได้นะคะ แล้วก็รีบเหาะไปหาพระราม ไปถึงก็ด่าเลยนะ ประมาณว่าแบบ
แก ไอ้ฤาษีชีไพรแกเป็นใคร นี่พี่น้องเขาสู้กันอยู่เห็นไหม
แล้วมันก็เป็นแค่เรื่องของพี่น้องกัน เดี๋ยวข้าสู้กันเนี่ยนะ เป็นพี่น้องกันน่ะ ต่อให้ทะเลาะกันแค่ไหน เดี๋ยวมันก็ดีกัน
แล้วท่านมาฆ่าข้าทิ้งเนี่ย ทำไมถึงเป็นคนแบบนี้
ยุ่งอะไรด้วย ห๊ะ นี่มันกิจของสงฆ์รึไง
ด่าๆๆ นะคะ
ซึ่งแน่นอนนะคะ พระรามก็ต้องอธิบายตัวเอง
พระรามก็บอกว่า เดี๋ยวก่อนพาลีท่านจำได้ไหม ท่านเคยสาบานอะไรไว้
ข้านี่แหละ คือพระนารายณ์ข้าจะต้องมาเอาชีวิตท่านในวันนี้
ว่าแล้วนะคะ พระรามก็คืนร่างเป็นพระนารายณ์ ให้พาลีดูอีกรอบหนึ่ง
ฟริ๊ง ขึ้นมา
ทำให้พาลีเนี่ยรู้สึกกลัวมาก พาลีแบบ
โอเค นี่ถึงวันตายข้าแล้วจริงๆ นะ
ซึ่งเหตุการณ์ทั้งหมดเนี่ย พาลียังแบบจับลูกศรอยู่ในมือนะคะ
แน่นอนว่าพระรามเนี่ยก็ฉลาดไง พระรามก็มีความรู้สึกว่าแบบ
เออพาลีมันเก่งขนาดนี้ เก็บไว้ดีกว่า แล้วเดี๋ยวแบบเอาพาลีไปสู้กับทศกัณฐ์น่าจะแป๊ปเดียวพาลีชนะนะ
ดังนั้นนะคะ พระรามก็เลยบอกพาลีไปค่ะ บอกว่าเอางี้ไหม จริงๆ แล้วท่านก็ไม่ได้สาบาลถึงขนาดว่าต้องตายหรืออะไร
แค่บอกว่าต้องโดนศรพระนารายณ์ ดังนั้นเอางี้ป่าว
ท่านก็แค่ปล่อยลูกศรนิดหนึ่งให้มันแตะตัวอะ ให้แบบเลือดแค่แบบเสี้ยวหยดอะไหลออกมาโดนศร
ก็ถือว่าแบบทำตามคำสาบานแล้ว ท่านก็ไม่ต้องตายด้วยไง ท่านก็กลับไปใช้ชีวิตดูแลลูกเมียต่อ
ซึ่ง ปัญหาข้อเดียวคือท่านก็จะมีแผลติดตัว
แต่แผลเนี่ยไม่ได้ใหญ่นะ เป็นแค่แผลเล็กจี๊ดเดียวเอง
เป็นแค่แบบว่าเอาเส้นผมอะ ผ่าเป็นเจ็ดส่วนนะ แผลท่านใหญ่แค่เศษผมส่วนเดียวที่ผ่ามาเอง
เอาไหม ไม่มีใครเห็นหรอก
ซึ่งถามว่าพาลีรับข้อเสนอนั้นไหม พาลีบอกว่า ไม่
ท่านรู้ไหม ข้าเป็นลูกผู้ชายสาบานอะไรไว้แล้ว ข้าต้องรับผิดชอบ
แล้วการมีแผลติดตัว แม้แต่แบบนิดเดียวเนี่ยนะ เดี๋ยวคนมันก็เล่าลือกันอยู่ดี ต่อให้คนไม่เห็นแผลคนก็เล่ากันว่าข้ามีแผล
อันนี้มันเสียศักดิ์ศรีมากๆ รับไม่ได้
ข้ายอมตายดีกว่า
ว่าแล้วนะคะ พาลีก็หันไปสั่งสุครีพ ประมาณว่าสุครีพน้องรักดูแลพระรามดีๆ นะ ดูแลเมือง ดูแลนู่นดูแลนี่ด้วย
ฝากลูกเมียข้าด้วยนะ
เอาเป็นว่าข้ายอมตาย ณ ที่นี้ แล้วก็เจ้าก็รับใช้พระนารายณ์ให้ดีๆ ก็แล้วกัน
แล้วก็สั่งๆ สอนนู่นสอนนี่เต็มไปหมดเลย เรื่องมารยาทนะคะ
ฝั่งสุครีพนี่ร้องไห้ฟูมฟาย สุครีพแบบ
พี่ พี่เหมือนพ่อของข้า พี่ไม่น่าตายเลย ทำไมพี่ต้องตายเร็วด้วย ข้าเสียใจมาก
ก็จริงๆ ตัวเองเป็นคนไปเรียกคนมาฆ่าพี่นะ ก็ไม่รู้เหมือนกันว่าจะร้องไห้ฟูมฟายทำไม
เอาเป็นว่าหลังจากร้องไห้ฟูมฟายสั่งเสียงกันไปต่างๆ นานาค่ะ
ในที่สุดพาลีก็ปล่อยมือจากลูกศร
ฟึ่บ ให้ลูกศรเนี่ย แทงอกตัวเอง แล้วพาลีก็ตายจากไปค่ะ
ซึ่งเหตุการณ์หลังจากนั้นก็จะวุ่นวายเล็กๆ น้อยๆ นะคะ หลังจากที่พาลีตาย
เพราะว่าก็ต้องมีคนไปแจ้งนางดารา แล้วก็ไปแจ้งองคต ไปแจ้งต่างๆ นานา
ซึ่งนางดารากับองคตนี่ก็วิ่งออกมา มากอดศพพาลีร้องห่มร้องไห้อยู่ที่พื้น
และแน่นอนว่าสุครีพก็ต้องแจ้งให้ทุกคนทราบว่า อ๋อ นี่พระนารายณ์อวตาร
พาลีทำตามคำสาบานนะ ข้าไม่ได้อยากฆ่าเลยนะอะไรต่างๆ
ซึ่งก็โชคดีไปนะคะ ที่องคตนี่เข้าใจเป็นอย่างดีว่าที่พ่อตาย เพราะพ่อผิดคำสาบาน
ทำให้ทุกคนเนี่ยฝากเนื้อฝากตัวเป็นทหารของพระรามแล้วก็เชิญเสด็จพระรามเข้าเมืองไป
ระหว่างนั้นก็มีการทำส่งทำศพพาลีอะไรต่างๆ
แล้ววิวคิดว่าวีดีโอนี้ยาวพอสมควรแล้วค่ะ
เราควรจะตัดจบแค่นี้ แล้วเดี๋ยวไปต่ออาทิตย์หน้าดีกว่าค่ะ
ว่าหลังจากที่พระรามเข้ากรุงขีดขินมาแล้วเนี่ย จะมีเหตุการณ์อะไรต่อจากนี้นะคะ
สำหรับวันนี้ถ้าใครชื่นชอบคลิปนี้อย่าลืม
กด like เป็นกำลังใจให้วิว แล้วก็กด share เพื่อชวนเพื่อนๆ มาดูด้วยกันนค่ะ
แล้วพบกันใหม่โอกาสหน้านะคะ
บ๊าย บาย
สวัสดีค่ะ
เอาจริงๆ ตัวละครหนึ่งที่โดนแบบว่า ควรโดนเกลียดมากๆ เลยคือสุครีพนะ
ส่วนตัวนี่ไม่ชอบสุครีพเลยคือ จำได้ไหมตอนที่แบบออกจากเมืองโดนพี่ไล่ สุครีพแบบข้ารักพี่ข้าไม่อยากทำร้ายอะไรพี่เลย
แต่พอออกจากเมืองไปปุ๊บเจอพระนารายณ์
ปุ๊บ เจอพระราม ปุ๊บ
บอกว่า อะ ไปฆ่าพี่ให้หน่อย ชิงกองทัพมาเลย เเล้วเดี๋ยวข้ายกกองทัพให้
นะ แล้วพอแบบฆ่าพี่จริงๆ ก็แบบ พี่ข้า ทำไมไม่น่าตายเลย
ก็ตัวเองทั้งนั้นน่ะ ตัวเองล้วนๆ เลยนะคะ แต่ก็นั่นแหละ ถ้าสุครีพไม่ทำแบบนั้น เรื่องก็ไม่เดิน
แล้วถ้าเกิดสมมติว่าปล่อยพาลีไปสู้กับทศกัณฐ์เนี่ยนะ
ไปถึงกระชากคอทศกัณฐ์ทีเดียวได้นางสีดาคืนละ
พระรามไม่ต้องออกรบอะไรเลยนะคะ
ก็อาจจะทำให้เรื่องราวเปลี่ยนจากรามเกียรติ์ เป็นเรื่องของพาลีแทนอะไรยังงี้นะ
เอาเป็นว่าวันนี้ลาไปก่อนแล้วค่ะ บ๊าน บาย
สวัสดีค่ะ